
Acatistul Sfântului apostol Toma 

Materiale despre Sfântul apostol Toma: 

Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te sălă- 
şluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. 


[Dacă este preot de faţă, zice: Că a Ta este împărăţia şi puterea şi slava, a Tatălui 
şi a Fiului şi a Sfântului Duh, acum şi pururea şi în vecii vecilor.] 


Strana: Amin. 

Dacă nu este preot de faţă, diaconul, monahul sau mireanul rosteşte: Pentru rugă- 
ciunile Sfinților părinţilor noştri, Doamne lisuse Hristoase, Fiul lui Dumnezeu, 
miluieşte-ne pe noi. Amin. 


Apoi troparele acestea, glasul al 6-lea: 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem ie, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Apoi: 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Şi întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Și 
S-a întrupat de la Duhul Sfânt şi din Maria Fecioara Şi S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a îngropat. 
Şi a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morţilor şi viaţa veacului ce va să fie. Amin ! 


După obişnuitul început se zic: 


Condacul 1 

Cela ce dintre apostoli ai fost ales a purta crucea cea grea a îndoielilor spre ade- 
verirea fără putință de tăgadă sau de îndoială a Învierii lui Hristos, scapă-ne pe noi 
cu rugăciunile tale din furtunile lumii şi din valurile îndoielilor vieţii acesteia, ca 
să-ţi strigăm: Bucură-te, Sfinte Toma, apostol al Mântuitorului Hristos! 


Icosul 1 

Galileea neamurilor a oblăduit a ta pruncie, sfinte, învrednicindu-te pe tine Dumne- 
zeu a auzi propovăduirea lui Hristos şi a vedea prea slăvitele Sale minuni şi cuno- 
scându-L pe EI, Dumnezeu adevărat, să-L urmezi îndeaproape şi încă şi în ceata 
celor doisprezece apostoli să te numeri, pentru care zicem ţie: 

Bucură-te, Toma, cel ce ai fost numit Geamănul; 

Bucură-te, că ai cunoscut pe lisus Galileanul; 

Bucură-te, că prin minuni, puterea Lui ţi s-a vădit: 

Bucură-te, că L-ai cunoscut pe EI a fi Dumnezeu; 

Bucură-te, îți strigă sufletul meu; 

Bucură-te, că pe urmele lui Hristos ai purces; 

Bucură-te, că te-ai învrednicit apostol a fi ales; 

Bucură-te, că între cei dintâi ai fost chemat; 

Bucură-te, că între cei doisprezece te-ai numărat; 

Bucură-te, că ai urmat lui Hristos până în sfârşit; 

Bucură-te, că prin tine temeiul credinţei s-a vădit; 

Bucură-te, Sfinte Toma, apostol al Mântuitorului Hristos! 


Condacul al 2-lea 

Prin dumnezeiască Pronie, nu ai fost de faţă cu ceilalţi apostoli, când li s-a arătat 
lor Mântuitorul după Sfânta Sa Înviere, de aceea nu ai crezut spuselor lor, când 
mărturiseau zicând: "L-am văzut pe Domnul", şi-L slăveau cu cântări zicând: Ali- 
luia! 


Icosul al 2-lea 

Necrezând mărturiei celor unsprezece apostoli "că a Înviar Domnul omorând 
moartea", ai dorit să vezi locul rănilor Lui şi să pui degetul în coasta Lui, spre 
desăvârşita încredințare a ta şi a tuturor neamurilor până la sfârşitul veacurilor; de 
care prea înţeleaptă îndoială minunându-ne, strigăm ţie: 

Bucură-te, că a rânduit Domnul să nu fii de faţă la arătarea Sa; 

Bucură-te, cel ce n-ai crezut că Hristos a înviat, dând viaţa; 

Bucură-te, că apostolii bună vestire ţi-au adus; 

Bucură-te, că dorind a-L vedea, n-ai crezut ce ţi-au spus; 

Bucură-te, că dorirea ta fierbinte te-a făcut îndoielnic; 

Bucură-te, că în hotărâre nu te-ai arătat şovăielnic; 

Bucură-te, că îndată ţi-ai arătat dorirea să-L vezi pe Hristos; 

Bucură-te, că ai zis: "De nu voi pipăi rănile Lui nu voi crede"; 

Bucură-te, că degetul pe rănile Lui ai voit să ți-L pui; 

Bucură-te, că prin această taină adâncă descoperi oricui; 

Bucură-te, că ne înveţi a ne lipi de rănile lui Hristos; 

Bucură-te, că ne arăţi a primi suferinţa ca pe un dar luminos; 

Bucură-te, Sfinte Toma, apostol al Mântuitorului Hristos! 


Condacul al 3-lea 

Cunoscând Domnul curăţia cugetului tău, ca spre adeverirea Învierii şi nu spre ispi- 
tire ţi-a fost îndoiala, te-a învrednicit slăvitei arătării Sale, ca noi, cunoscând minu- 
nea, cu tine de-a pururi să cântăm lui Dumnezeu: Aliluia! 


Icosul al 3-lea 

Arătându-Se Domnul pentru a doua oară apostolilor pe când erai şi tu cu dânşii, ţi- 
a adeverit dumnezeiască puterea Sa, căci cunoscându-ţi îndoiala, te-a chemat să-ţi 
pui degetul în coasta Sa, după dorire, dojenindu-te şi înlesnindu-ți a fi credincios 
arătării Sale şi nu necredincios; pentru care noi cu cutremur strigăm ţie: 

Bucură-te, că Domnul a doua oară apostolilor s-a arătat; 

Bucură-te, că prin această arătare şi pe tine te-a bucurat; 

Bucură-te, că lisus ţi s-a adresat ţie anume; 

Bucură-te, că te-ai cutremurat când te-ai auzit chemat pe nume; 

Bucură-te, că ai recunoscut îndată pe Domnul Hristos; 

Bucură-te, că te-a certat cu blândeţe să nu fu necredincios; 

Bucură-te, şi ne întăreşte şi pe noi în credinţă; 

Bucură-te, că ai adeverit Învierea cu prisosință; 

Bucură-te, şi nu ne lăsa în îndoială; 

Bucură-te, şi din căderile noastre ne scoală; 

Bucură-te, al lumii îndreptător; 

Bucură-te, osârdnic povăţuitor; 

Bucură-te, Sfinte Toma, apostol al Mântuitorului Hristos! 


Condacul al 4-lea 
Punând degetul tău pe rănile Domnului şi cunoscându-L pe El a fi cu adevărat 
Dumnezeu cel înviat din morţi, ai strigat cu tărie: "Domnul meu şi Dumnezeul 


meu!"', încredințându-ne şi pe noi de Sfânta Sa Inviere şi învăţându-ne a cânta Lui: 
Aliluia! 


Icosul al 4-lea 

Prin îndoiala ta cea din cuget curat izvorâtă şi din fierbinte dorință de a adeveri 
taina cea nepricepută de minte a Învierii lui Hristos, dat-ai mai cu tărie tuturor să 
ştie că a înviat Domnul nu cu nălucire, ci cu acelaşi trup cu care pătimise pentru a 
noastră mântuire. Pentru aceasta, noi laude îţi aducem ţie: 

Bucură-te, cel ce ai fost ales să porți a îndoielii cruce; 

Bucură-te, că îndoiala ta adeverirea Învierii aduce; 

Bucură-te, că dumnezeiasca Taină prin tine s-a lucrat; 

Bucură-te, că smerit crucea ai purtat; 

Bucură-te, că lumii spre întărire şi nu spre sminteală ai fost pus; 

Bucură-te, că s-a vădit cât de mult te-a iubit lisus; 

Bucură-te, că a ta îndoială nu L-a mâhnit; 

Bucură-te, că dorirea ta arzătoare ţi-a plinit; 

Bucură-te, că ne-ai fost dat nouă tare întărire; 

Bucură-te, că te avem spre povăţuire; 

Bucură-te şi în îndoieli luminează a noastră minte; 

Bucură-te, strigăm ție, apostole sfinte; 

Bucură-te, Sfinte Toma, apostol al Mântuitorului Hristos! 


Condacul al 5-lea 

După Sfânta Înălţare a Domnului şi după primirea harului cel dumnezeiesc prin 
pogorârea Sfântului Duh, aruncând apostolii sorţi ca să ştie unde avea fiecare să 
propovăduiască cuvântul lui Dumnezeu, tu, sfinte, ai primit India, spre propovă- 
duire, slăvind pe Dumnezeu cu cântări: Aliluia! 


Icosul al 5-lea 

Propovăduitor neamurilor păgâne din depărtatul Răsărit ai fost trimis, pornind pe 
drumul celor trei magi să duci vestirea Învierii lui Hristos şi Evanghelia Sa mân- 
tuitoare, pentru care laude ca acestea aducem ţie: 

Bucură-te, că neamurile Răsăritului le-ai adunat la turma lui Hristos; 

Bucură-te, că ai propovăduit credinţa la neamuri păgâne; 

Bucură-te, că piatra pusă de tine pururi rămâne; 

Bucură-te, că L-au cunoscut ca pe un Soare mult luminos; 
Bucură-te, că ai înălţat puternica Biserică în Răsărit; 
Bucură-te, că ai purces pe drumul pe care magii au venit; 
Bucură-te, că ai lățit al Evangheliei cuvânt; 

Bucură-te, apostole şi propovăduitor prea sfânt; 

Bucură-te şi ne învredniceşte şi pe noi mărturisirii Lui; 
Bucură-te şi ne întăreşte pe piatra mărturisirii Domnului; 
Bucură-te şi dă-ne mărturisirii neînfricoşate; 

Bucură-te şi din ispita îndoielilor ne scoate; 

Bucură-te, Sfinte Toma, apostol al Mântuitorului Hristos! 


Condacul al 6-lea 

Spre adeverirea propovăduirii Cuvântului lui Dumnezeu şi spre încredințarea nea- 
murilor datu-ţi-s-a ţie, sfinte, şi darul de a săvărşi minuni, ca toţi, văzându-le, să 
slăvească pe Dumnezeu cel ce ţi-a dăruit ţie putere multă şi să strige Lui: Aliluia! 


Icosul al 6-lea 

Aflându-te tu, sfinte, în Cezareea, prin pronia lui Dumnezeu ai fost chemat drept 
meşter zidar, să mergi în India pentru înălţarea unui palat împărătesc şi, în drum, 
oprindu-vă într-o cetate în care se prăznuia nunta împărătească şi fiind poruncă ca 
să meargă şi toți străinii ce s-ar afla în cetate, aflându-te acolo, ai fost lovit peste 
obraz fără de vină de o slugă, pe care ai blestemat-o să-i fie ruptă mâna de câini, 
lucru ce s-a şi întâmplat. Care minune văzând-o mulți au venit la credinţă şi chiar 
pe fiul împăratului l-ai învăţat a păzi curăţia cămării de nuntă; pentru aceasta îți 
strigăm: 

Bucură-te, că ale tale cărări de Dumnezeu au fost rânduite; 

Bucură-te, că ai aflat prilej să faci minuni prea slăvite; 

Bucură-te, că pe cel ce te-a hulit fără vină l-ai osândit; 

Bucură-te, că după cuvântul tău pedeapsă a primit; 

Bucură-te, că prin aceasta puterea lui Dumnezeu au cunoscut; 

Bucură-te, că multora osânda lui spre pildă s-a făcut; 

Bucură-te, că mulţi au venit la credinţa adevărată; 

Bucură-te şi ne învaţă şi pe noi a nu huli niciodată; 

Bucură-te, că însuşi fiul împărătesc s-a întors la credinţă; 

Bucură-te, că l-ai îndemnat la păzirea curăţiei în cuviinţă; 

Bucură-te, că şi noi, prin tine, bune îndemnuri primim; 

Bucură-te şi ne învredniceşte următori sfaturilor tale să fim; 

Bucură-te, Sfinte Toma, apostol al Mântuitorului Hristos! 


Condacul al 7-lea 

Aflând împăratul cetăţi de sfătuirea dată fiului său şi văzându-l pe el că a părăsit 
slujirea idolească a voit să te piardă, dar fiind în drum spre India, sfinte, Dumne- 
zeu te ocrotea pentru slujba ce-ţi încredinţase; de aceea, necontenit laude şi cântări 
îi aducem Lui: Aliluia! 


Icosul al 7-lea 

Voind Gundafor, împăratul Indiei, să-şi facă un palat prea slăvit, prin pronia lui 
Dumnezeu ai fost adus înaintea lui drept meşter iscusit, venit din laturile Palestinei. 
Primindu-te cu mare bucurie împăratul şi încredințându-ți aur din destul, spre 
săvârşirea palatului, tu, sfinte, l-ai împărțit la săraci, ca să-i agoniseşti lui palat fără 
de asemănare în locaşurile cereşti. Pentru care înţeleaptă îndrăzneală, lăudându-te, 
îu strigăm: 

Bucură-te, că prea îndrăzneţ te-ai arătat; 

Bucură-te, că ai făurit un plan minunat; 

Bucură-te, că tot aurul la săraci l-ai dat; 

Bucură-te, că pe Domnul însuşi L-ai împrumutat; 

Bucură-te, că palat prea slăvit împăratul a dorit; 

Bucură-te, că locaş neasemănat în ceruri 1-a gătit; 

Bucură-te, că prin tine şi noi năzuim la cămănile cereşti; 

Bucură-te, că acolo, împreună cu Hristos te sălăşluieşti; 

Bucură-te şi ne du şi pe noi în casa Tatălui de Sus; 

Bucură-te şi ne uneşte cu Domnul lisus; 

Bucură-te, ajutătorul celor săraci şi în nevoi; 

Bucură-te, sfinte, şi roagă-te şi pentru noi; 

Bucură-te, Sfinte Toma, apostol al Mântuitorului Hristos! 


Condacul al 8-lea 
Aflând împăratul cele făptuite de tine, a poruncit să te arunce în temniţă, dar tu, 
sfinte, în necazuri te bucurai, proslăvind pe Dumnezeu şi strigându-i Lui: Aliluia! 


Icosul al 8-lea 

Minunata orânduire a arătat Dumnezeu spre încredințarea împăratului, că neînşe- 
lător era cuvântul tău despre zidirea palatului celui ceresc, căci în chip neaşteptat s- 
a săvârşit din viaţă fratele împăratului şi a fost purtat de înger şi a văzut slava celor 
agonisite în ceruri de tine, sfinte. Apoi a slobozit Dumnezeu să se întoarcă el întru 
simţire spre adeverirea celor văzute, de care incredințându-se împăratul, te-a liberat 
din temniţă şi a venit la dreapta credinţă, iar noi, văzând minunea, grăim: 
Bucură-te, că te-ai învrednicit de minuni prea slăvite; 

Bucură-te, că prin minuni cuvântul şi faptele ţi-au fost adeverite; 

Bucură-te, că răbdarea în suferinţă ţi s-a răsplătit; 

Bucură-te, că însuşi împăratul la credinţă a venit; 
Bucură-te, şi ne întăreşte şi pe noi în necaz; 

Bucură-te, şi al nostru cuget ţine-l mereu treaz; 

Bucură-te, că din temniţă te-ai izbăvit; 

Bucură-te, că celor din prigoane le eşti zid nebiruit; 
Bucură-te, că ne arăţi nouă puterea credinţei; 

Bucură-te, că ne vădeşti preţul suferinţei; 

Bucură-te că izbăveşti din închisoare pe cei nedreptăţiți; 
Bucură-te, strigă ție ai tăi slujitori; 

Bucură-te Sfinte Toma, apostol al Mântuitorului Hristos! 


Condacul al 9-lea 

Luminând tu cu propovăduirea Evangheliei părțile Indiei, a venit clipa cinstitei 
mutări a Maicii lui Dumnezeu şi toţi apostolii din toate părțile lumii au fost răpiți şi 
aduşi în Ghetsimani înaintea patului Preacuratei, ca să aducă ei slăvite cântări de 
îngropăciune şi lui Dumnezeu să-i cânte: Aliluia! 


Icosul al 9-lea 

Și de această dată a voit Dumnezeu ca tu, sfinte, să ajungi a doua zi după îngropă- 
ciune şi, sfâtuindu-se apostolii, spre mângâierea ta au deschis mormântul Preasfin- 
tei Născătoare de Dumnezeu, ca să te închini prea curat trupului ei, dar deschizân- 
du-l n-au aflat decât giulgiurile, adeverindu-se astfel că Maica lui Dumnezeu, în 
chipul Fiului Său, cu trupul la Cer a fost luată. Această mare taină cunoscând-o, 
strigăm către tine: 

Bucură-te, că ai fost ales spre adeverirea unor taine prea slăvite; 

Bucură-te, că de Dumnezeu îndoiala şi zăbava au fost rânduite; 

Bucură-te, că şi proslăvirea Maicii Domnului ai adeverit; 

Bucură-te, că pe nori din India în Ghetsimani ai venit; 

Bucură-te, că ai ajuns a doua zi după îngropăciune; 

Bucură-te, că vi s-a descoperit ce să faceţi prin rugăciune; 

Bucură-te, că aţi hotărât ca mormântul să fie deschis; 

Bucură-te, că doar giulgiul l-aţi aflat pe pământ întins; 

Bucură-te, că aţi înţeles că la cer cu trupul a fost luată; 

Bucură-te, că aşa dragostea Fiului pentru Maica Sa se arată; 

Bucură-te, cel ce îndoielnic şi zăbavnic te-ai dovedit; 

Bucură-te, că îndoiala şi zăbava ta de rătăciri ne-a izbăvit; 

Bucură-te, Sfinte Toma, apostol al Mântuitorului Hristos! 


Condacul al 10-lea 

După aceasta iarăşi în părţile Indiei întorcându-te, Sfinte Toma, propovăduiai pe 
Hristos, întorcând pe mulţi la credinţă şi învăţându-i pe ei să-l cânte lui Dumnezeu: 
Aliluia! 


Icosul al 10-lea 

Prin multe alte minuni, Sfinte Toma, ai întărit propovăduirea Cuvântului lui Dum- 
nezeu, când un slujitor netrebnic, ucigându-şi copilul, te-a învinuit pe tine de fapta 
lui ticăloasă, iar tu, neavând nici o mărturie în faţa judecătorilor pentru nevino- 
văţia ta, ai cerut să te ducă înaintea pruncului celui ucis şi i-ai poruncit lui ca însuşi 
să mărturisească pentru sineşi cine l-a ucis, iar cel mort a cuvântat, arătând pe cel 
vinovat. De care lucru cutremurându-ne, ţie strigăm unele ca acestea: 

Bucură-te, că prin tine multe alte minuni s-au făcut; 

Bucură-te, că în primejdii darul Domnului ţi-a fost scut; 

Bucură-te, că minciuna slujitorului idolesc s-a vădit; 

Bucură-te, că cel mort singur a grăit; 

Bucură-te, că mărturie de nevinovăția ta a dat; 

Bucură-te, că pe nelegiuitul său tată ucigaș l-a arătat 

Bucură-te, că Hristos, Soarele dreptăţii, te-a luminat; 

Bucură-te, că Domnul tău din primejdii şi din temniţă iarăşi te-a scăpat; 

Bucură-te, şi ne fii nouă apărător în ispite; 

Bucură-te, şi ne scapă de cursele diavolului cele meşteşugite; 

Bucură-te, aducem ţie cei ce cinstim a ta pomenire; 

Bucură-te, mijlocitor la cer pentru a noastră mântuire; 

Bucură-te, Sfinte Toma, apostol al Mântuitorului Hristos! 


Condacul al 11-lea 

Prin trei femei prea cucernice: Sindiclia, Migdonia si împărăteasa Tertiana, pe care 
le-ai adus de la păgâneasca închinare de idoli la creştineasca credinţă şi închinare a 
Unuia singur adevărat Dumnezeu, ţi-a pregătit Domnul şi cărarea muceniciei, ca 
cetei sfinților alăturându-te, de-a pururi să cânţi lui Dumnezeu: Aliluia! 


Icosul al 11-lea 

Învăţându-le pe ele să-şi păzească curăţia ferindu-se de amestecul cu păgânii, ai 
întărâtat mânia urâtorului de curăţie, care prin soţii acelor cucernice femei s-a por- 
nit cu înverşunare împotriva-ţi, îndemnând pe împărat să te piardă pentru că le 
despărțiseşi pe ele de la spurcata închinare idolească şi de la păgâneştile năravuri 
necurate şi pe mulți i-ai adus la slujirea lui Hristos. Dar tu, sfinte, te-ai arătat gata a 
le răbda toate pentru dragostea lui Hristos, pe care-L propovăduiai, de aceea şi noi 
cu credinţă îţi strigăm ţie: 

Bucură-te, că întâi pe Sindiclia la credinţă o ai câştigat; 

Bucură-te, că ea plină de dar s-a arătat; 

Bucură-te, că prin ea şi pe Migdonia, rudenia ei, o ai atras; 
Bucură-te, că şi aceasta, s-a arătat bun şi cinstit vas; 
Bucură-te, că pe însăşi prea înţeleapta împărăteasă Tertiana, Domnul o a chemat; 
Bucură-te, că mânia împăratului împotriva ta s-a întărâtat,; 
Bucură-te, că cele trei femei cucernice cununi ţi-au împletit; 
Bucură-te, că şi cununa muceniciei ţi-au pregătit; 

Bucură-te, şi ne povăţuieşte şi pe noi pe calea mântuirii; 
Bucură-te, că ne încredințăm ajutorului tău şi povăţuirii; 
Bucură-te, păzitorul întregii curăţii; 

Bucură-te, agonisitorul cereştii avuţii; 

Bucură-te, Sfinte Toma, apostol al Mântuitorului Hristos! 


Condacul al 12-lea 

Înştiinţându-se împăratul că un străin a întors-o pe femeia sa de la împreună petre- 
cerea cu el, plin de mânie, te-a prins şi te-a aruncat în temniţă, sfinte. La judecată 
aducându-te, tu cu îndrăznire ai mărturisit că Unuia singur Dumnezeu, Făcătorul 
cerului şi al pământului te închini şi slujeşti şi, neputând să te plece nici închinării 
idoleşti şi nedobândind de la tine nici a întoarce pe împărăteasă la petrecerea ei de 
mai înainte, te-a dat la munci grele, dar pe toate le-ai biruit cu puterea lui Hristos, 
căruia necontenit îi slujeai, cântând-I: Aliluia! 


Icosul al 12-lea 

Neputând cu munci să te piardă nelegiuitul împărat şi temându-se de norod, te-a 
scos cu vicleşug din cetate, împreună cu tine mergând, apoi te-a dat pe mâna osta- 
şilor care cu cinci sulițe te-au străpuns şi aşa ai dobândit cununa muceniciei, încât 
după moarte nu numai cinstitele tale moaşte, dar şi ţărâna mormântului în care au 
fost îngropate s-a arătat făcătoare de minuni şi chiar un frate al împăratului, îndră- 
cindu-se, a fost tămăduit cu ţărâna de la mormântul tău, de care minune s-a cutre- 
murat până şi împăratul care cu urgie te-a pierdut şi aşa I-ai întors şi pe el la cre- 
dinţă, iar noi cu cutremur strigăm ţie: 

Bucură-te, că te-ai învrednicit de slăvite minuni şi cununi; 

Bucură-te, că în viaţă şi după moarte te-ai arătat făcător de minuni; 

Bucură-te, că cea mai luminoasă cunună, cununa muceniciei îţi străluceşte; 
Bucură-te, că prin mucenicia ta, ceata sfinților sporeşte; 

Bucură-te, că mulți îndrăciţi ai tămăduit; 

Bucură-te, că ţărâna mormântului tău a vindecat pe fratele împăratului ce s-a îndră- 
cit; 

Bucură-te, că împăratul care te-a ucis la ajutorul tău a alergat; 

Bucură-te, că în vedenie i te-ai arătat şi l-ai mustrat; 

Bucură-te, că de ajutor nu l-ai lipsit; 

Bucură-te, că prin minunata tămăduire, pentru Hristos l-ai dobândit; 
Bucură-te, că şi azi tămăduieşti multe boli şi neputinţe; 

Bucură-te, şi scapă-ne pe noi de ale sufletului şi ale trupului suferinţe; 
Bucură-te, Sfinte Toma, apostol al Mântuitorului Hristos! 


Condacul al 13-lea (de 3 ori) 

O, prea sfinte apostole al lui Hristos, cel ce îndoielnic şi zăbavnic te-ai arătat spre 
adeverirea desăvârşită a dumnezeieştii Taine a Învierii Domnului şi a proslăvirii 
prea curatei Sale Maici, cela ce în viaţa ta şi după moarte făcător de minuni te-ai 
arătat şi cu mucenicească cunună te-ai încununat, apără turma lui Hristos de toată 
rătăcirea şi îndoiala; pe noi, cei zăbăvnici cu inima, ne întăreşte pe piatra mărtu- 
risirii Sale; cu rugăciunile tale dă tămăduire rănilor sufletelor şi trupurilor noastre 
şi ne mijloceşte mântuirea la sfârşitul vieţii noastre. Amin. 


Apoi se zice: 


Icosul 1 

Galileea neamurilor a oblăduit a ta pruncie, sfinte, învrednicindu-te pe tine Dumne- 
zeu a auzi propovăduirea lui Hristos şi a vedea prea slăvitele Sale minuni şi cuno- 
scându-L pe EI, Dumnezeu adevărat, să-L urmezi îndeaproape şi încă şi în ceata 
celor doisprezece apostoli să te numeri, pentru care zicem ţie: 

Bucură-te, Toma, cel ce ai fost numit Geamănul; 

Bucură-te, că ai cunoscut pe lisus Galileanul; 

Bucură-te, că prin minuni, puterea Lui ţi s-a vădit: 

Bucură-te, că L-ai cunoscut pe EI a fi Dumnezeu; 

Bucură-te, îți strigă sufletul meu; 

Bucură-te, că pe urmele lui Hristos ai purces; 

Bucură-te, că te-ai învrednicit apostol a fi ales; 

Bucură-te, că între cei dintâi ai fost chemat; 

Bucură-te, că între cei doisprezece te-ai numărat; 

Bucură-te, că ai urmat lui Hristos până în sfârşit; 

Bucură-te, că prin tine temeiul credinţei s-a vădit; 

Bucură-te, Sfinte Toma, apostol al Mântuitorului Hristos! 


Condacul 1 

Cela ce dintre apostoli ai fost ales a purta crucea cea grea a îndoielilor spre ade- 
verirea fără putință de tăgadă sau de îndoială a Învierii lui Hristos, scapă-ne pe noi 
cu rugăciunile tale din furtunile lumii şi din valurile îndoielilor vieţii acesteia, ca 
să-ţi strigăm: Bucură-te, Sfinte Toma, apostol al Mântuitorului Hristos! 

Sfântul apostol Toma, care se numeşte Geamăn, era din Paneada, cetatea 
Galileii. lar când Domnul nostru lisus Hristos era pe pământ cu oamenii şi umbla 
prin cetăţi şi sate învățând popoarele şi tămăduind toate suferințele, atunci Toma, 
auzind propovăduirea Lui şi văzându-l minunile, s-a apropiat de El cu osârdie şi 
umbla după EI, nesăturându-se de cuvintele cele dulci şi de vederea preasfintei 
Sale feţe. Şi astfel s-a învrednicit a fi rânduit în ceata celor doisprezece Apostoli, 
cu care a urmat Domnului până la mântuitoarele Lui patimi. 
Iar după înviere, Sfântul Toma, prin necredința sa, a sporit mai mult credinţa în 
Biserica lui Hristos. Căci atunci când ceilalți ucenici ziceau: "Am văzut pe 
Domnul", el nu voia să creadă, până ce singur nu a putut să-L vadă şi să-l pipăie 
rănile. Şi după opt zile, fiind ucenicii adunaţi şi Toma fiind împreună cu dânşii, 
arătându-se Domnul, i-a zis: "Adu-ţi degetul tău şi vezi mâinile Mele şi adu mâna 
ta şi o pune pe coasta Mea şi nu fi necredincios, ci credincios". Toma, văzând şi 
pipăind coasta cea de viaţă dătătoare a lui Hristos, a zis: 

În acest chip s-a propovăduit învierea Domnului cu mai 
multă tărie, căci Mântuitorul nu cu nălucire, nici cu alt trup, ci cu acelaşi trup cu 
care a pătimit pentru mântuirea noastră, a înviat cu adevărat şi S-a arătat ucenicilor. 


După înălţarea Domnului lisus Hristos şi după primirea Sfântului Duh, sfinții 
Apostoli, aruncând sorți unde să propovăduiască fiecare cuvântul lui Dumnezeu, 
Sfântului Toma i-a căzut soarta să meargă în India, ca acolo, luminând pe 
păgânii din părțile cele întunecate, să înveţe diferitele popoare: parți, mideni, perși, 
hircani, bactrii şi brahmani, până la cele mai de pe urmă părți ale Indiei. și 
mâhnindu-se el că era trimis la nişte popoare sălbatice ca acestea, 


Iar calea în acele părţi i s-a arătat în chipul acesta: Gundafor, împăratul Indiei, 
vrând să-şi facă frumoase palate împărăteşti, a trimis pe un negustor de al său, 
Avan, în părțile Palestinei ca să caute un meşter mare şi iscusit care ştie să 
zidească cu înţelepciune şi să poată face palate, în aşa chip precum sunt palatele 
cezarilor de la Roma. 


Domnul a poruncit lui Toma (în vedenie) ca să meargă cu Avan în piaţa Indiei. 
Iar Avan, căutând în Cezareea un zidar înţelept, Toma S-a întâlnit cu dânsul şi i- 
d spus că el este iscusit pentru acest lucru. Apoi, mergând cu Avan, au intrat în 
corabie şi au călătorit cu vânt prielnic spre India. 

Sosind la o cetate au auzit glas de trâmbiţe, de muzici şi de orgă, pentru că 
împăratul acelei cetăţi îşi mărita o fată. Împăratul a trimis vestitori în toată 
cetatea ca să adune la nuntă şi pe bogaţi şi pe săraci şi pe Străini, iar de n-ar voi 
cineva Să vină, acel om să fie dat judecății împărăteşti. Auzind despre aceasta, 
Avan şi Toma S-au temut ca să nu mânie pe împărat, fiind Străini şi au mers la 
nuntă în curtea împărătească. Şezând acolo toţi şi veselindu-se, Apostolul a ales 
locul cel mai din urmă şi nu mânca nimic, nici nu se veselea, ci numai lua 
seama la ceilalţi, iar ceilalți toţi priveau la dânsul ca la un străin şi ca la unul de 
alt neam. Dar cei care stăteau lângă dânsul ziceau: "Pentru ce ai venit aici şi nu 
mănânci, nici nu bei?” 


A răspuns apostolul: 


2 5 e 


Acolo se afla o femeie evreică ce cânta bine din chitară şi pentru fiecare din cei 
care şedeau la masă cânta câte ceva. Acea femeie l-a văzut pe Toma că nu se 
veselea, ci adeseori căuta spre cer şi l-a cunoscut că este evreu şi cântând înaintea 
lui, îi grăia în limba evreiască astfel: "Unul este Dumnezeul iudeilor, care a făcut 
cerul şi pământul”. lar Apostolul Toma, ascultând cu plăcere a rugat-o ca să mai 
cânte odată aceste cuvinte. 


Insă omul care turna vin la masă, văzând pe apostolul Toma trist, l-a lovit cu 
palma, zicându-i: "La nuntă eşti chemat, nu ca Să te întristezi, ci să te bucuri 
împreună cu cei care beau”. 


uns celui care l-a lovit: 


Iar apostolul i-a răs 


După puţină vreme omul care l-a lovit pe apostolul Toma a ieşit la o fântână, 
voind să aducă oaspeţilor apă ca să o amestece cu vin şi venind la fântână un leu 
I-a ucis pe omul acela, apoi sugând sângele din el, s-a dus. lar câinii, alergând, |- 
au sfâşiat în bucăţi şi un câine negru, apucând mâna cea dreaptă, a adus-o în 
mijlocul ospăţului şi a lăsat-o acolo, înaintea tuturor. 


Văzând acest lucru, toţi s-au tulburat şi au întrebat a cui este mâna aceea. lar 
femeia care cânta la chitară a strigat, zicând: "Mare taină s-a arătat astăzi între noi: 

sau Dumnezeu sau un trimis al lui Dumnezeu a vrut să şadă astăzi cu noi. Pentru că 
eu am văzut pe omul care turna vin lovindu-l cu palma pe omul cel străin şi am 
înțeles că omul acesta a grăit evreieşte, astfel: "Să-ţi văd mâna ta cea dreaptă 
mâncată de câini, spre pilduirea multora”. Şi aceasta s-a împlinit, precum vedeţi cu 
toții”. Atunci pe toți mesenii 1-a cuprins frica. 


Iar împăratul, după sfârşitul ospăţului, chemând pe Sfântul apostol Toma la dânsul, 
i-a zis: "Să intri în casă şi să binecuvântezi pe fiica mea care s-a căsătorit". 


Apostolul Toma, intrând în casă, i-a învăţat pe tinerii căsătoriţi păzirea curatei 
feciorii şi rugându-se pentru dânşii, i-a binecuvântat şi s-a dus. 


Iar mirele, socotind că este Toma, a zis către dânsul: "Oare n-ai ieşit tu mai 
înainte decât toţi? Cum de te afli aici?” 


Acestea zicându-le Domnul, s-a dus. lar ei, deşteptându-se, îşi spuneau unul 
altuia vedenia şi sculându-se, s-au rugat lui Dumnezeu toată noaptea aceea. lar 
cuvintele cele zise lor, ca nişte mărgăritare de mult preţ, le păzeau în inimile lor. 


A doua zi a intrat împăratul în camera unde erau tinerii şi i-a aflat pe ei şezând 
deosebit şi tulburându-se cu inima, i-a întrebat de pricina despărțirii lor. 


lar ei, răspunzând, au zis: "Noi ne rugăm lui Dumnezeu ca să ne învrednicească 
până la sfârşitul vieţii noastre să păzim fecioria curată, precum 0 avem acum, ca 
aşa să merităm a ne încununa cu curatele cununi în împărăţia cea cerească, după 
făgăduinţa Domnului, Care ni S-a arătat nouă!" 


Atunci împăratul, înțelegând că străinul acela care fusese seară în casa lui i-a 
sfătuit să păzească fecioria, s-a mâniat foarte tare şi a trimis îndată pe slujitorii săi 
ca să-l prindă pe apostolul Toma. Dar nu l-au aflat, pentru că Avan şi apostolul 
Toma plecaseră cu corabia spre India. 

Ajungând la Gundafor, împăratul Indiei, s-au dus înaintea lui şi Avan a zis: "lată, 
împărate, ţi-am adus din Palestina un zidar foarte înţelept, ca să facă palate 
frumoase pentru împărăţia ta”. 


lar împăratul, văzând pe Toma, s-a bucurat şi arătând locul unde voia să 
construiască palatele şi măsurând unde avea să fie temelia, i-a dat aur mult pentru 
zidire, iar el a plecat în călătorie. Toma, luând aurul, l-a împărțit la cei săraci şi 
Scăpătaţi, iar el, ostenindu-se în propovăduirea Evangheliei, a întors pe mulți 
oameni la credinţa în Hristos şi i-a botezat. 

În acea vreme tânărul acela, care după sfatul Sfântului apostol Toma a făgăduit 
Să-şi păzească fecioria, auzind că Apostolul propovăduieşte pe Hristos în India, 
luându-şi soţia cu dânsul s-a dus la Apostolul Toma şi fiind luminat de dânsul, a 
primit Sfântul botez. Fecioara aceea se numea Pelaghia pe urmă ea şi-a vărsat şi 
episcopiei. Apoi s-a întors la moşia sa cu binecuvântarea apostolului Toma şi a 
făcut cunoscut în tot locul mărirea lui Dumnezeu, aducând la credinţa în Hristos pe 
cei necredincioşi şi zidind biserici prin cetăţi. 

După doi ani, împăratul a trimis la apostolul Toma pe cineva ca să-l întrebe când 
vor fi terminate palatele care se zidesc. Iar apostolul l-a înştiinţat pe împărat că 
numai acoperişurile palatelor au mai rămas de făcut. Şi s-a bucurat împăratul, căci 
socotea că Toma îi zideşte palatele pe pământ şi a trimis iarăşi mult aur, 
poruncindu-i că acoperişul să fie frumos zidit. Iar el, luând aurul şi ridicându-şi 
ochii şi mâinile spre cer, a zis: 


Şi, iarăşi, împărțind 
aurul la cei nevoiaşi, se silea cu propovăduirea cuvântului lui Dumnezeu. 


După o vreme oarecare împăratul a aflat că nici nu s-a început a se zidi palatul pe 
care l-a poruncit, iar tot aurul lui a fost împărțit la săraci şi zidarul nici nu se 
îngrijeşte pentru zidire, ci umblă prin cetăţi şi prin sate şi propovăduieşte un 
Dumnezeu nou, făcând multe minuni. Mâniindu-se împăratul foarte tare, a trimis 
slujitorii ca să-l prindă pe Apostol şi fund prins şi adus înaintea împăratului, acesta 
îl întrebă: "Oare ziditu-mi-ai palatele?" 


Apostolul a răspuns: "Le-am zidit foarte bine şi sunt foarte frumoase”. 

Și a zis împăratul: "Să mergem să vedem aceste palate". 


lar împăratul, socotind că este batjocorit, s-a mâniat foarte tare şi a poruncit ca 
Apostolul să fie aruncat în temniţă, împreună cu Avan, negustorul care l-a adus şi 
să fie pedepsit cu moarte cumplită, încât chiar şi pielea de pe dânşii să fie jupuită şi 
să fie arşi în foc. 


Și fiind în temniţă, Avan îl ocăra pe apostol, zicând: "Tu şi pe mine şi pe împărat 
ne-ai păcălit, spunând că eşti zidar înțelept, iar acum ai pierdut şi aurul 
împăratului şi viața mea. Căci, iată, pentru tine pătimesc şi voi muri în chinuri 
grozave, căci împăratul este cumplit şi ne va ucide pe amândoi”. 


Iar apostolul, mângâindu-l, îi zicea: 

În acea noapte fratele împăratului a căzut bolnav şi a zis acestuia: "Pentru mâhnirea 
ce a venit asupra ta şi eu sunt supărat şi din această pricină m-am îmbolnăvit şi 
iată, acum voi muri”. Şi fratele împăratului zicând acestea, a murit îndată. 
Împăratul, uitând de mâhnirea cea dintâi, a fost cuprins de jale pentru moartea 
fratelui şi acum plângea nemângâiat. 


Îngerul lui Dumnezeu, luând sufletul celui care murise, l-a înălţat în lăcașurile 


cereşti şi înconjurând acolo acele lăcaşuri, îi arăta multele palate minunate, 
frumoase şi luminoase şi erau unele mai frumoase şi mai luminoase decât altele, 
ale căror frumuseți nu este cu putinţă a le spune. Și îngerul a întrebat pe suflet, 
zicând: 


Iar îngerul a zis: 

Atunci îngerul a întors sufletul în trup şi îndată mortul a înviat şi deşteptându-se 
ca din somn, i-a întrebat pe cei care erau de faţă unde este fratele lui şi îi rugă 
Să-i spună împăratului să vină la dânsul. 


Auzind împăratul că a înviat fratele lui, s-a bucurat foarte mult şi a alergat la 
dânsul. Apoi, văzându-l viu, s-a înspăimântat, dar în acelaşi timp S-a şi bucurat. 


Iar împăratul a zis: "Tot ceea ce am îţi dăruiesc ţie, iubitul meu frate”. 


Şi împăratul şi-a întărit cu jurământ cuvântul Său. Atunci fratele cel înviat a zis: 


Iar împăratul, auzind aceasta, s-a îndoit şi fiind uimit cu totul, tăcea. După 
aceasta l-a întrebat: "De unde am eu palate în ceruri?" 


Atunci împăratul s-a bucurat de două lucruri: pentru viaţa fratelui şi pentru 
palatele care i s-au zidit în ceruri. Apoi i-a zis fratelui său: "Iubite frate, m-am 
jurat ţie să nu-ţi opresc sub stăpânirea mea nimic din cele ce sunt pe pământ, iar 

palatele din cer nu ţi le-am făgăduit şi dacă vei voi, avem pe lângă noi acelaşi 
zidar şi acela poate să-ţi facă şi ţie astfel de palate”. 

Zicând acestea, împăratul a trimis îndată la temniţă ca să-l scoată pe Sfântul Toma 
şi pe Avan, negustorul care l-a adus pe acesta şi alergând în întâmpinarea 
apostolului, a căzut la picioarele lui, cerându-şi iertare. lar Apostolul, mulţumind 
lui Dumnezeu, a început să-i înveţe pe amândoi fraţii credinţa în Domnul nostru 
lisus Hristos. Şi ei, umilindu-se, au ascultat cu dragoste cuvintele lui. Apoi i-a 
botezat şi 1-a învăţat toată credinţa creştinească. După aceasta, amândoi fraţii şi-au 
zidit prin multe milostenii lăcaşuri veşnice în ceruri. lar apostolul Toma, petrecând 
o vreme cu dânşii şi întărindu-i în credinţă, s-a dus în cetățile dimprejur şi prin 
sate, propovăduind mântuirea sufletelor. 

Apostolul Toma lumina sufletele, propovăduind Evanghelia, când a sosit vremea 
cinstitei mutări a Maicii lui Dumnezeu şi toți apostolii din diferite ţări au fost 
răpiți de nori şi aduşi în Ghetsimani, înaintea patului Preabinecuvîntatei 


învierea lui Hristos, prin necredinţa lui Toma ne-am încredinţat mai bine, tot 
aşa şi pentru luarea cu trupul la ceruri a Preacuratei Fecioare Maria, 
Născătoarea de Dumnezeu, ne-am încredinţat mai bine prin întârzierea lui 
Toma. 


Deci, apostolul, sosind a treia zi după îngropare, S-a întristat foarte mult că nu s- 
a aflat şi el în ziua îngropării să petreacă la mormânt, împreună cu ceilalți 
Apostoli, sfântul trup al Maicii Domnului său. De aceea, cu sfatul de obşte al 
Sfinţilor apostoli, au deschis mormântul Preasfintei Născătoare de Dumnezeu, 
pentru ca Sfântul apostol Toma, văzându-i trupul, să se închine şi să se 
mângâie. 

După aceasta, Sfântul Toma s-a dus iarăşi în părțile Indiei şi a propovăduit acolo 
pe lisus Hristos şi cu semne şi cu minuni pe mulți oameni îi aducea la credinţă. 


ek sk 
Ajungând la Meliapor, a luminat pe mulți şi i-a întărit în credinţă, prin această 
minune. Era acolo un lemn foarte mare pe care nu puteau să-l mişte din loc nu 
numai o mulțime de oameni, dar nici elefanții, iar apostolul Toma a tras acel 
lemn cu brâul său cam 10 stadii şi l-a adus pentru zidirea bisericii Domnului. 
Văzând acest lucru, credincioşii s-au întărit în credinţă, iar din cei necredincioşi 


mulți au crezut. 
seek 


A mai făcut şi altă minune mare, mai mare decât cea dintâi: un jertfitor evreu I- 
d ucis pe singurul său fiu şi a dat vina asupra Sfântului Toma, zicând: "Toma I- 
a ucis pe fiul meu”. Şi s-a făcut gâlceavă mare şi s-a adunat tot poporul şi l-au 
apucat pe Sfântul Toma ca pe un ucigaş, voind să-l judece şi să-l chinuie, dar 
nefiind nimeni care să mărturisească că apostolul lui Hristos nu este vinovat de 
acea ucidere, a rugat pe judecător şi pe popor, zicând: 


Apoi toţi au mers la mormântul fiului acelui evreu, iar Toma, ridicându-şi ochii 
în Sus, s-a rugat lui Dumnezeu şi după aceasta a zis către cel mort: 


Şi îndată mortul a grăit: "Tatăl meu m-a ucis". 


Atunci toţi au strigat: "Mare este Dumnezeu cel propovăduit de Toma!”. 


Slobozind pe apostol, evreul jertfitor a căzut singur în groapa pe care o săpase 
Apostolului, iar prin minunea aceasta o mulțime de popor s-a apropiat de 
Dumnezeu şi au fost botezați de Apostolul Toma. 

După aceasta, apostolul s-a dus în cele mai îndepărtate părţi în hotarele Calamidiei, 
unde stăpînea împăratul Muzdie şi propovăduind acolo pe Hristos, a adus la 
credinţă pe o femeie cu numele de Sindichia, care era rudă cu Migdonia, femeia lui 
Carizie, prietenul împăratului. Sindichia a făcut pe Migdonia să cunoască adevărul 
şi să creadă întru unul Dumnezeu, Ziditorul tuturor, pe care Apostolul Toma Îl 
propovăduia. 

lar Migdoma a zis către Sindichia: "Aș fi vrut să-l văd pe omul acela care 
propovăduieşte pe adevăratul Dumnezeu şi să aud învăţătura lui”. 


Sindichia a zis: "Dacă voieşti, doamnă, să-l vezi pe apostolul lui Dumnezeu, 
schimbă-ţi hainele şi te îmbracă ca o femeie din popor, ca să nu fii cunoscută şi 
apoi mergi cu mine”. 


Migdonia a făcut precum i s-a spus şi a mers după Sindichia şi l-au aflat pe 
apostolul Toma în mijlocul unei mulţimi de oameni simpli şi săraci, propovăduind 
pe Hristos. Şi, alăturându-se ele acelor oameni, ascultau învăţăturile apostolului, 
iar el le spunea multe despre Domnul lisus Hristos, învăţându-i să creadă în EI şi 
prelungea cuvântul referitor la moarte, la judecată, la gheenă şi la împărăția 
cerească. 


Auzind toate acestea, Migdonia s-a umilit cu inima şi a crezut în Hristos. Apoi, 
întorcându-se acasă, neîncetat se gândea la cuvintele apostolului Toma şi vorbea 
despre Hristos cu ruda ei, Sindichia şi se aprindea cu mai multă dragoste către EI. 


Și din acea vreme a început a se depărta de cei necredincioşi, ca de vrăşmaşii lui 
Dumnezeu şi a fugit de toate vorbele lor, de ospeţe şi de toate desfătările lumeşti. 
Apoi nu mai voia să se apropie de bărbatul ei ca o soție, fapt pentru care avea mare 
necaz bărbatul ei şi o silea să se supună. 


Neputând a o supune, l-a rugat pe împăratul Muzdie să trimită pe împărăteasa 
Tertiana la femeia lui pentru ca aceasta s-o sfătuiască să nu se mai depărteze de el, 
ca soție; împărăteasa Tertiana şi Migdoma, femeia lui Carizie, erau surori şi 
mergând împărăteasa la Migdonia, sora sa, a întrebat-o pentru ce nu se supune 
bărbatului ei. 


lar ea a răspuns: "Pentru că este păgân şi vrăjmaşul lui Dumnezeu, iar eu sunt 
roaba adevăratului Dumnezeu, lisus Hristos şi nu voiesc să fiu întinată de acel om 
necredincios şi necurat”. 


Tertiana a vrut să ştie şi ea cine este lisus Hristos, adevăratul Dumnezeu. Atunci 
Migdonia i-a spus propovăduirea Sfântului apostol Toma şi a învăţat-o pe Tertiana 
să cunoască adevărata credință. Apoi Tertiana, voind să ştie mai cu de-amănuntul 
învăţăturile lui Hristos, a dorit să-l vadă chiar pe apostolul Toma şi să asculte 
propovăduirea lui. Sfătuindu-se cu Migdonia, a trimis în taină după apostolul Toma 
şi chemându-l, l-au rugat să le arate calea cea adevărată. 

lar apostolul Toma, propovăduindu-l pe Hristos, le-a luminat cu lumina 
credinţei şi le-a spălat cu baia botezului, apoi le-a învăţat să păzească poruncile 
lui Dumnezeu şi să facă fapte bune. lar ele, punând în inimile lor toate cele 
grăite de apostol, s-au sfătuit amândouă să slujească Domnului în curăţie şi să 
nu se apropie de bărbaţii lor, ca de nişte necredincioşi. 

Apostolul Toma făcea acolo multe minuni cu puterea lui Dumnezeu şi tămăduia 
toate neputinţele. Şi mulţi, nu numai din poporul cel simplu, ci şi din curtea 
împărătească, văzând semnele şi minunile făcute de apostol şi ascultând 
învăţăturile lui, au crezut în Hristos. Chiar unul din fiii împăratului, anume Azan, 
a crezut şi a fost botezat de apostolul Toma, pentru că însuşi Dumnezeu lucra în 
apostoleasca propovăduire, înmulțind numărul credincioşilor, spre mărirea 
numelui Său. 
Lot 

Împărăteasa Tertiana, întorcându-se de la Migdonia, îşi petrecea vremea în 
rugăciuni şi în posturi şi nu se pleca la dorinţa bărbatului ei. Atunci împăratul, 
mirându-se de schimbarea femeii sale, a zis către Carizie, prietenul său: "Voind 
să-ţi dobândesc pe femeia ta şi pe a mea am pierdut-o, aşa că mai rea este a mea 
decât a ta". Şi amândoi, împăratul şi Carizie, au cercetat cu de-amănuntul care să 
fie pricina răzvrătirii femeilor lor, că nu vor să fie cu dânşii şi au aflat că un străin 
nemernic, anume Toma, învăţându-le credinţa în Hristos, le-a întors de la 
petrecerea împreună cu ei. Încă au mai aflat şi aceasta: cum că Azan, fiul 
împăratului şi multe din slugile casei lui şi din căpetenii şi din poporul cel simplu, 
mulţime fără număr, cred în Hristos, prin propovăduirea apostolului Toma. Şi s-a 
înfuriat împăratul împotriva lui Toma şi prinzându-l, l-a aruncat în temniţă. 


După aceasta, apostolul a fost dus înaintea judecății împăratului şi acesta l-a 
întrebat: "Cine eşti tu, rob sau liber?”, iar Toma a răspuns: 


Iar împăratul a zis: "Văd că eşti rob viclean şi fugind de la stăpânul tău, ai venit 
pe pământul acesta ca să răzvrăteşti poporul şi să ameţeşti femeile noastre. Deci, 
spune-mi cine este stăpânul tău?” 

Iar împăratul i-a zis: "Lasă-ţi cuvintele tale cele viclene, înşelătorule şi ascultă 
porunca ce-ţi grăiesc eu: Cum ai depărtat tu cu înşelăciune pe femeile noastre ca 
Să nu se unească cu noi, tot aşa să le întorci pe dânsele la noi! Căci de nu vei 
face aceasta, ca femeile noastre să fie cu noi în dragoste şi în unirea de mai 
înainte, te vom pedepsi cumplit". 


Auzind acestea, împăratul a poruncit ca să fie aduse nişte scânduri de fier înroşite 
în foc şi pe acestea să fie pus cu picioarele apostolul. Şi făcând acestea, deodată a 
ieşit apă de sub scândurile acelea şi le-a răcit. Apoi, apostolul a fost aruncat într-un 
cuptor şi a doua zi a ieşit viu şi nevătămat din acel cuptor. După acestea, Carizie |- 
a sfătuit pe împărat, zicând: "Sileşte-l să se închine şi să jertfească zeului nostru, 
Soarele, pentru că aşa are să mânie pe Dumnezeul lui, care îl păzeşte întreg". lar 
când, după porunca împăratului, îl duseră pe Apostol să se închine la idolul Soare, 
îndată idolul s-a topit ca ceara în faţa focului şi s-a risipit. 


Și se bucurau credincioşii de această putere a Dumnezeului ceresc şi mulţime de 
credincioşi au crezut atunci în Domnul. 


Iar slujitorii care se închinau la idoli s-au răzvrătit asupra apostolului, pentru 
pierderea idolului lor şi împăratul, mâniindu-se, se gândea cum să-l piardă pe 
Toma, dar se temea de boieri, de popor şi de slugile sale, pentru că mulți credeau în 
Hristos. 


Apoi, luându-l, a ieşit din cetate urmat de ostaşii săi şi toţi socoteau că împăratul 
vrea să vadă un semn de la dânsul. Mergând cam la o jumătate de stadie, l-a dat pe 
Toma la cinci ostaşi ca să-l ducă în munte, poruncindu-le să-l străpungă acolo cu 
sulițele, iar el s-a dus în cetatea Axium. 


Azan, fiul împăratului şi Sifor, un bărbat de neam bun, au alergat după apostolul 
Toma şi ajungându-l, plângeau pentru el. Apostolul Toma cerând ostaşilor voie să 
se roage, s-a rugat lui Dumnezeu şi a hirotonisit preot pe Sifor şi pe Azan diacon 
şi le-a poruncit să aibă grijă de cei care au crezut în Domnul şi să se sârguiască 
ca să înmulțească numărul credincioşilor lui Hristos. 

Iar Sifor şi Azan au plâns mult pentru el şi au îngropat sfântul lui trup cu cinste. 


Ei au mers după porunca Sfântului apostol Toma, învățătorul lor, ale 
cărui rugăciuni avându-le în ajutor, au cârmuit bine Biserica lui Hristos. lar 
împăratul Muzdie şi Carizie în zadar au silit pe femeile lor să se apropie de dânşii, 
căci n-au putut să le înduplece. Apoi, înțelegând că nu se vor supune lor cu nici un 
chip, le-au lăsat să vieţuiască libere, după voia lor, iar ele, scăpând de greutatea 
jugului însoţirii, vieţuiau în mare înfrânare şi rugăciuni, slujind Domnului ziua şi 
noaptea şi aduceau mult folos Bisericii prin viaţa lor cea îmbunătățită. 


2 5 e 


După câţiva ani, s-a întâmplat ca unul din fiii împăratului Muzdie să fie chinuit 
de diavol şi nu putea nimeni să-l vindece, pentru că era foarte cumplit diavolul 
ce-l chinuia. Şi s-a mâhnit împăratul pentru fiul său şi a plănuit să descopere 
mormântul Sfântului apostol Toma, să ia un os din moaştele lui şi să-l lege la 
grumazul fiului său, ca să se tămăduiasacă de chinurile diavolului, pentru că 
auzise că Sfântul apostol Toma a izgonit mulțime de diavoli. 


Când voia împăratul să facă acest lucru, i s-a arătat în vedenie Sfântul Toma, 
zicându-i: 


Această vedenie l-a îndemnat mai mult pe împărat pentru descoperirea 
mormântului apostolului. Şi, mergând împăratul, a descoperit mormântul, dar n- 
a mai aflat moaştele Sfântului, pentru că unii din fraţii credincioşi au luat pe 
ascuns sfintele moaşte şi le-au dus în Mesopotamia. Atunci împăratul a luat 
pământ din locul acela şi l-a pus la grumatzul fiului său, zicând: "Doamne lisuse 
Hristoase, de vei tămădui pe fiul meu prin rugăciunile apostolului Tău, Toma, 
eu voi crede în Tine”. 


Și îndată a ieşit duhul necurat din fiul său şi s-a însănătoşit. Atunci împăratul 
Muzdie a crezut în Hristos şi a fost botezat de preotul Sifor împreună cu toți 
boierii săi. A fost mare bucurie între credincioşi, idolii s-au sfărâmat şi 
căpeteniile lor s-au risipit, iar bisericile lui Hristos s-au zidit, sporind cuvântul 
lui Dumnezeu şi credinţa cea sfântă. Apoi, după botez, împăratul a început să se 

căiască de greşelile pe care le săvârşise înainte şi Stăruia necontenit în 
rugăciuni, iar prezbiterul Sifor le zicea tuturor: "Rugaţi-vă pentru împăratul 
Muzdie, ca să câştige milă de la Domnul nostru lisus Hristos şi să primească 
iertare pentru păcatele sale”. 


(Vieţile Sfinţilor - Viaţa şi pătimirea Sfântului apostol Toma) 

